Leiligheten ligger i en eldre blokkbebyggelse et lite stykke utenfor Cascais sentrum. I nærmiljøet er det både matbutikk, flere gode resturanter, kafe, god bussforbindelse til sentrum. Mange fine strender i sykkelavstand fra leiligheten. Syklene som følger med oppholdet ble flittig brukt.
Vi bodde i leiligheten en måned og opplevde at det var veldig lytt mellom leilighetene, og mye støy utenfra. Hunder som bjeffet, spesielt tidlig på morgenen og seint på kvelden. Dette ble etterhvert et stort irritasjonsmoment. I tillegg var det en del bygningsarbeid i andre leiligheter, noe som medførte mye støy på dagtid.
Men en veldig hyggelig og imøtekommende vert! Svarte kjapt på spørsmål, ordnet og fixet det meste.